Olen Sid Roth. Tervetuloa maailmaani, joka on luonnollisesti yliluonnollinen.
Vieraallani oli pakko-oireinen häiriö. Se on parantumaton mielisairaus.
Hän oli vuoteenoma eikä pystynyt poistumaan kotoaan.
Sitten Jumala vei hänet ajassa taaksepäin ja vapautti hänet heti.
Palataan siis ajassa taaksepäin ja katsotaan, -
mikä sai aikaan hänen ihmeensä ja kaikki muutkin ihmeet.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Tervetuloa, Pyhä Henki! Vetoan Messiaan vereen -
ja annan tämän studion käyttöösi, Pyhä Henki. Tee, mitä tahdot.
Kuten Mooses rukoili, Jumala, näytä meille kirkkautesi.
Vieraani T.J. Malcangi varttui seurakunnassa, -
muttei tuntenut Jumalan yliluonnollista, parantavaa voimaa.
Hän lähti seurakunnasta, -
ja hänelle tuli parantumaton pakko-oireinen häiriö.
T.J., kerro, miten pahasti sairaus piti sinua otteessaan.
Se oli kamalaa. Se oli demoni, joka istui päälläni.
Mieleeni tuli ajatuksia, että ellen painaisi valokytkintä 18 kertaa, -
sairastuisin ja kuolisin ennenaikaisesti, -
perheelleni tapahtuisi jotain kamalaa tai en menestyisi elämässä.
Tuo häiritsevä tunne, tuo ahdistus ei lähtenyt, ellen tehnyt noita asioita.
Jos voisimme nähdä hengelliseen maailmaan, se on olalla istuva demoni.
Se kuiskii näitä petollisia valheita mieleen ja sydämeen -
eikä väisty ennen kuin tottelee. Se on kuin saatanallista ahdistelua.
Pystyitkö käymään töissä? - Menetin työpaikkani, koska olin aina myöhässä.
Jouduin jättämään collegen kesken, tai oikeastaan minut heitettiin ulos, -
koska käytin marijuanaa ja kovempia huumeita helpottaakseni ahdistusta.
Etsin siitä hetkellistä helpotusta, mutta sekään ei auttanut.
Se auttoi pari tuntia, mutta kun huumeen vaikutus laantui, -
ahdistus ja paniikki palasivat. Se oikeastaan vain pahensi tilannetta.
Tämä alkoi, kun olin 12―13-vuotias ja lähdin seurakunnasta.
Samalla poistuin Jumalan varjelusta, vihollinen tuli elämääni tulvan lailla -
ja sotki sen täysin. Kärsin pakko-oireisesta häiriöstä 8 vuotta.
20-vuotiaana halusin saada elämäni järjestykseen. En Jumalan kanssa, -
mutta halusin tehdä elämälläni jotain. - Olet fiksu nuori mies, -
mutta jäit kotisi vangiksi. - 20-vuotiaana olin vuoteenoma.
Lopetin huumeiden ja alkoholin käytön sekä juhlimisen.
En halunnut selvittää välejä Jumalan kanssa, vaan tehdä elämälläni jotain.
Pakko-oireinen häiriö ei kuitenkaan helpottanut, vaan paheni.
Olin sängyssä 3―4 viikkoa enkä saanut mitään ruokaa pysymään alhaalla.
Silloin otit Herran vastaan. Miksi? - Siinä vaiheessa -
en ollut poistunut huoneestani kuukauteen. Painoin 50 kiloa.
Oksensin kaiken, ja ruokatorveni oli hajalla. Muistan, että olin sängyssä -
ja sain paniikkikohtauksen. Tiesin, että Jeesus haluaa pelastaa minut.
Makasin sängyssä ja sydämeni hakkasi. Luulin kuolevani, -
joten voisin yhtä hyvin selvittää välini Herran kanssa. Valuin polvilleni -
ja sanoin kolme yksinkertaista sanaa. Jumala ei kaipaa kaunopuheisuutta.
Rukoilin kolme yksinkertaista sanaa: Jeesus, pelasta minut.
Sillä hetkellä tunsin, että taivaasta laskeutui ylleni kuin peitto.
Sillä hetkellä synnyin uudesti, ja kivisydän otettiin rinnastani.
Viha, kiukku ja kateellisuus, jota koin maailmaa kohtaan, -
otettiin pois, ja sain lihasydämen. Sillä hetkellä synnyin uudesti.
Kuukauden kuluttua koit kuitenkin hetken, joka muutti elämäsi.
Hän sai kuulla erään raamatunkohdan, jota ei ollut aiemmin kuullut, -
vaikka oli käynyt seurakunnassa ja tiesi jotain Raamatusta.
Se muutti hänen elämänsä täysin. Mikä se oli?
Kuten sanoin, vartuin seurakunnassa. Olin kuullut paljon siitä, -
mitä Raamattu sanoo syntien anteeksiantamisesta.
Usko alkaa Jumalan tahdon ja Sanan tuntemisesta.
Emme voi uskoa Jumalaan enempää kuin tunnemme Hänen Sanaansa.
Minulle oli saarnattu 13 vuotta, että Jeesus haluaa pelastaa minut, -
joten minun oli helppo uskoa se sängyssäni, ja pelastuin saman tien.
En ollut kuitenkaan ikinä kuullut, että Jeesus voi parantaa sairaudet.
Evankeliumi oli minulle lähinnä passi taivaaseen.
Kerran pääsemme taivaaseen, mutta täällä olemme omillamme.
Kukaan ei voi auttaa meitä täällä. Näin minulle oli opetettu.
Muistan, että kuuntelin erään evankelistan saarnaa tabletiltani.
Moni teistä katsoo tätä olohuoneessa tai missä nyt katsottekin.
Haluan kertoa teille, että Jumalan Henki ei tunne rajoja.
Olitpa missä vain, Hän lähettää Sanansa, joka parantaa ja vapauttaa.
Olin sohvalla olohuoneessani. En näyttänyt kirkkokelpoiselta.
Minulla oli hihaton paita päällä, ja poskellani valui juustoa.
En ollut puku päällä menossa kirkkoon.
Istuin sohvalla kuuntelemassa saarnaajaa tabletilta.
Hän luki kolme raamatunkohtaa, joista en ollut ennen kuullutkaan.
Ensimmäinen oli Jesaja 53. Hän saarnasi jakeen 4 mukaan, -
että Jeesus kantoi sairauteni ja sälytti kipuni päällensä.
Häntä haavoitettiin ja runneltiin rikkomusteni ja syntieni tähden.
Rangaistus oli Hänen päällänsä. Viimeinen osa kuului: -
"...hänen haavainsa kautta me olemme paratut."
Mainosten jälkeen T.J. vie meidät -
ajassa 2 000 vuotta taaksepäin hetkeen, -
jolloin hän sai ottaa vastaan välittömän ihmeensä.
Monet, jotka kuulevat hänen tarinansa, saavat kokea ihmeiden räjähdyksen!
Yliluonnollista-ohjelma jatkuu hetken kuluttua.
Monet katsojat ovat kokeneet ihmeitä katsottuaan ohjelmaa.
Pyysin rukousta elokuussa 2017.
Hurrikaani Harvey lähestyi Houstonia, ja olin palaamassa Floridaan.
Poikani oli neljä päivää jumissa Houstonin-asunnossani, -
sillä pohjakerros oli veden vallassa.
Monien ihmeiden kautta sain hänet ja tavaramme ulos sieltä.
Floridassa ehdin juuri purkaa tavarat ennen hurrikaani Irmaa.
Rukoilitte taas puolestani.
Tuuli myrskyn lailla ja valtavat puut irtosivat juurineen ympärillä.
Kun avasin taloni oven, kuulin sen ja tunsin maan tärisevän, -
mutta pihallani puut tuskin liikkuivat eikä roskia lentänyt minua kohti.
Myrsky ohitti pihani osumatta siihen.
Jeshuan yliluonnollisen avun ansiosta -
selvisin naarmuitta kahdesta hurrikaanista.
Jos ohjelmamme on koskettanut sinua, -
jaa todistuksesi osoitteessa sidroth.org/praise.
Yliluonnollista-ohjelma jatkuu.
Kun T.J. oli kuullut saarnan Jesajan luvusta 53, -
hän näki näyn, joka sai aikaan hänen ihmeensä.
Kun hän kertoo siitä, tuo sama ihmeellinen kirkkaus -
tulee niiden ylle, jotka sen kuulevat. Mitä näit, T.J.?
Kuuntelin, kun evankelista puhui Jesajan luvusta 53.
Minuun oli kertynyt uskonnollisuutta. Ajattelin: "Se on Vanhaa testamenttia."
Evankelistan täytyi kuulla ajatukseni hengessä tai saada tiedon sanat, -
sillä hän siirtyi kohtaan Matt. 8:16―17. Se on Uutta testamenttia.
"Mutta illan tultua tuotiin hänen tykönsä monta riivattua.
Ja hän ajoi henget ulos sanalla, ja kaikki sairaat hän paransi; -
että kävisi toteen, mikä on puhuttu profeetta Esaiaan kautta, joka sanoo: -
"Hän otti päällensä meidän sairau- temme ja kantoi meidän tautimme".
Ajattelin: "No, se oli Jeesus." Uskonnollinen mieli keksii aina jotain -
pitääkseen meidät erossa Jumalan siunauksesta.
Evankelistan täytyi kuulla ajatukseni, koska hän luki jakeen 1. Piet. 2:24, -
joka on kirjoitettu vuosia Jeesuksen taivaaseen astumisen jälkeen.
Pietari kirjoitti, että Jeesus kantoi syntimme. Se hoiti syntiongelman.
Jos Jeesus olisi halunnut, että vain selviämme taivaaseen, -
Hän olisi mennyt suoraan ristille, mutta Hän meni ruoskintapaikalle -
ja antoi heidän ruoskia selkäänsä. - Hetkinen.
Kerro, mitä ruoskintapaikka ja ruoska ovat.
Jeesus vietiin ruoskintapaikalle ennen kuin Hän meni ristille.
Hän sai "40 miinus 1" ruoskaniskua, kuten juutalaiset sanoivat.
Ruoskassa oli itse asiassa yhdeksän haaraa, -
joten Hän sai 39 kertaa 9 iskua. Ruoska repi Hänen selkänsä verille.
Hänen lihansa tuli esiin. Paraneminen ei ole Jumalalle mikään sivuseikka.
Hän kärsi suuria tuskia, jotta voisit parantua.
1. Piet. 2:24 "joka 'itse kantoi meidän syntimme' ruumiissansa ristinpuuhun, -
että me, synneistä pois kuolleina, eläisimme vanhurskaudelle; -
ja hänen 'haavainsa kautta te olette paratut'."
Pietari viittaa tässä ristiin. Tuolla hetkellä näin näyn.
Muista, että olin olohuoneessani, en missään pyhässä paikassa.
Näin Jeesuksen sidottuna puiseen paaluun.
Hänen selkäänsä ruoskittiin, ja Hänen kasvoillaan valui verta.
Hän katsoi minua suoraan silmiin ja sanoi: -
"Tein tämän, jotta sinä voisit tulla terveeksi."
Tunsin kuin sähköä. John G. Lake kutsuu sitä Jumalan salamoiksi.
Tuntui kuin sähkövirta olisi mennyt lävitseni päästä varpaisiin.
Samoin kuin verenvuodosta kärsinyt nainen, joka kosketti Jeesusta -
koki parantuneensa vaivastaan, minäkin koin tuolla hetkellä, -
että Jumalan parantava voima osui minuun, ja tiesin parantuneeni.
Oli vuosi 2012. Menin vanhalle lääkärilleni, ja hän teki testejä.
Hän sanoi, ettei voinut enää auttaa. Söin tuolloin psykoosilääkettä.
Pääsin lääkkeestä eroon. Lääkäri kysyi: "Voinko vielä auttaa sinua?"
Sanoin: "Et ole auttanut minua tähänkään asti. Jeesus paransi minut.
Hän hoiti ongelmani, ja annan Hänelle kunnian, kunnes tapaan Hänet."
Menin keittiöön kaatamaan vettä. Aiemmin siihenkin meni 20 minuuttia, -
koska kaadoin sitä uudestaan ja uudestaan, kunnes ajatus lähti.
Kaadoin vettä lasiin ja tein kaikkea, mitä olin aina halunnut. - Hetikö?
Kyllä, heti. - Sanoit siis, että sinussa oli henki tai tavallaan demoni, -
ja ajattelit, että se henki olit sinä. Kun sait tuon ilmestyksen, -
se avasi sinut Jumalan sähkövirralle, -
eikä demoni kestänyt sitä. - Juuri niin.
Myöhemmin, kun kuljin Herran kanssa ja ahmin Hänen Sanaansa, -
luin siitä, kun Jeesuksen luo tuotiin demonin vallassa oleva mies, Mark. 5.
Hänet oli kahlittu, ja monet yrittivät auttaa häntä luonnollisin keinoin.
Psykologia ja psykiatria käsittelevät ihmisen mieltä ja sielua, -
mutta on olemassa aivan toinen ihmisen osa, ja vain Jeesuksen veri -
ja Jumalan voima voivat murtaa paholaisen linnakkeet ihmisestä.
Jes. 61 puhuu voitelusta ja Herran hengestä, joka on ihmisen yllä.
Hän voitelee meidät tekemään jotain. Voitelu ei ole vain sitä varten, -
että niskakarvamme nousevat pystyyn, vaikka sekin on hauskaa, -
vaan voitelun tehtävä on vapauttaa vangitut.
Kaikki vankilat eivät ole fyysisiä. On myös henkisiä vankiloita.
Paavali puhuu niistä jakeissa 2. Kor. 10:3―5.
Hän sanoo, etteivät sota-aseemme eivät ole lihalliset.
Tällaisia sairauksia hoidetaan jatkuvasti lääkkeillä, -
mutta lääke on kuin laastari, josta ei ole juuri apua verenvuotoon.
Pitää mennä ongelman ytimeen, kuten verenvuototautinen nainen.
Hän kärsi siitä 12 vuotta. Minusta tuntui, että mieleni vuosi verta -
kahdeksan vuoden ajan. Paavalin mukaan ratkaisu tähän on, -
että hajotamme maahan mielen linnoitukset. Minulle tapahtui niin.
Mielessäni oli demoninen linnake, ja vihollinen piti minua otteessaan.
Se hajotettiin maahan tuolla hetkellä, ja olen sen jälkeen oppinut -
vangitsemaan kaikki ajatukset ja vaeltamaan ilossa. Olen onnellinen.
Sinunkin on aika olla onnellinen. Päästän kohta T.J:n -
toimimaan kirkkaudessa ja vapauttamaan sinut -
pelon, ahdistuksen, masennuksen tai sairauden vankilastasi.
Hän kertoo näkyvästä kirkkauden pilvestä, jonka hän näki.
Uskon, että se ilmestyy tännekin.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Olen lukenut tarinoita näkyvästä kirkkauden pilvestä, -
jonka ihmiset voivat nähdä. Siinä taivas valtaa huoneen.
En ole koskaan nähnyt sitä omin silmin, -
mutta tiedän, että näen sen aivan pian.
Sinä näit sen, ja haluan kuulla siitä.
En malta odottaa, että saan kertoa siitä. Olin Guatemalassa.
Olin siellä ystäväni kanssa, ja kiertelimme siellä seitsemän viikkoa.
Olimme nuoria evankelistoja ja kävimme vielä raamattukoulua.
Olimme pienessä kirkossa kaupungissa, -
noin kolmen tunnin ajomatkan päässä Guatemala Citystä.
Kun saarnasin tuona iltana, huoneessa oli väkevä Jumalan läsnäolo.
Jumalan voima iski, ja ihmiset suorastaan juoksivat eteen.
He olivat kasvoillaan maassa, ja ihmeitä poksahteli kuin popcornia.
Menin vain pois tieltä enkä edes laskenut käsiäni ihmisten ylle.
Jumala vain teki asioita. Näin, että ilmassa oli kuin kimalletta.
En osaa kuvata sitä muuten kuin että ilmassa oli glitteriä ja savua.
Kun menin autoon, ystäväni, jonka kanssa olin siellä, -
kysyi: "Näitkö kirkkauden pilven?" Luulin olevani tulossa hulluksi, -
mutta siellä todella oli näkyvä kirkkauden pilvi.
Parasta oli, että ihmiset antoivat elämänsä Jeesukselle.
Se on kaikkein suurin ihme. Siellä oli eräs ylistyksenjohtaja.
Ylistyksenjohtaja tarvitsee kaksi asiaa, ainakin jos soittaa pianoa: -
toimivat ranteet ja hyvän kuulon. Hänen toinen korvansa oli kuuro, -
ja hän oli murtanut toisen ranteensa moottoripyöräonnettomuudessa.
Jumalan voima kosketti häntä, vaikkei kukaan laskenut käsiään -
hänen ylleen. Tekään ette tarvitse ketään laskemaan käsiä yllenne.
Uskon kätten päälle panemiseen ja teen sitä itsekin, -
mutta yksinkertaisin ja paras tapa on vain kuulla ja uskoa Jumalaa -
lapsenkaltaisella uskolla ja ottaa asioita vastaan Häneltä.
Raamattu sanoo, että Hän lähettää Sanansa, eikä se palaa tyhjänä.
Voit tänään olla hedelmällinen maa, että kun Jumalan siemen putoaa, -
se tuottaa paranemisen, läpimurron ja mielen vapautumisen.
Jumala kosketti tuota miestä, jolla oli kuuro korva -
ja murtunut ranne. Ensin hänen korvansa aukesi.
Hän iloitsi ja halusi todistaa siitä. Nyt hän tarvitsi apua enää siihen, -
että hänen ranteensa oli yhä kipeä ja kipsissä.
Sanoin, että jos Jumala voi parantaa kuuron korvan, ranne on pikkujuttu.
Jumala paransi hänen ranteensa, ja Jumalan voima tuli sinne.
Kyse ei ollut vain yhdestä kokouksesta.
Sen jälkeen kokouksissa oli väkevä kirkkauden läsnäolo.
Näimme sokean silmän paranevan. Rukoiltavaksi tuli myös nainen, -
joka oli viimeisillään raskaana, ja vauva oli perätilassa.
Jokainen raskaana ollut nainen tietää, että se on pelottava tilanne, -
koska se olisi johtanut sektioon, eikä hän halunnut sitä, -
koska terveydenhuoltojärjestelmä ei ollut siellä kovin hyvä.
Laskin käteni hänen vatsalleen ja käskin vauvaa kääntymään.
Jumalan voima kosketti häntä, ja hän tunsi vauvan kääntyvän.
Jumalan voima oli hänen yllään, ja kyyneleet valuivat.
Hän synnytti tuon lapsen luonnollisesti ilman lääkärin veitsen apua.
Haluan sanoa teille, että ihmiselle monet asiat ovat mahdottomia, -
mutta Jumalan kanssa kaikki on mahdollista sille, joka uskoo.
Jeesus ei ole vain kyynärsauva, johon voimme nojata, -
kun paholainen iskee meitä kasvoihin. Jakeessa 1. Joh. 3:8 sanotaan, -
että Jumalan Poika ilmestyi tuhotakseen paholaisen teot.
Mitä tahansa paholainen on sanonut... Nostakaa kätenne, täällä ja kotona.
Mitä tahansa paholainen on tehnyt sinulle ja perheellesi, -
Pyhän Hengen voitelu ja Jumalan kirkkaus -
nostaa tuon raskaan taakan nyt ja tuhoaa jokaisen vankeuden ikeen -
Jeesuksen nimessä, Jes. 10:27. Ja hyvä uutinen on se, -
ettei Jumalan voitelu vain murra iestä, kuten monet sanovat.
Jos tulisin kotiisi ja rikkoisin osan parhaista astioistasi, -
voisit hankkia pikaliimaa ja liimata ne kuntoon.
Jos Jumalan voima voisi vain rikkoa ikeen, vihollinen voisi korjata sen.
Siksi ihmiset kärsivät tappion aina vain uudestaan.
He sairastuvat uudestaan, koska uskovat, että voitelu vain murtaa ikeen.
Silloin se voidaan korjata. Raamatun mukaan voitelu tuhoaa ikeen.
Mikä ero tässä on? Jos tulisin kotiisi, laittaisin posliiniastiasi lattialle -
ja hakkaisin niitä lekalla vartin, niistä tulisi hienonhienoa tomua, -
eikä mikään paholainen pystyisi korjaamaan niitä. Näin Jumala tekee.
Jumala antaa sinulle kestävän voiton, -
hedelmän, joka pysyy, Jeesuksen Kristuksen väkevässä nimessä.
Rukoilen puolestanne.
Isä, anna kirkkautesi laskeutua nytkin kaikkialla maailmassa.
Anna kaikkien paholaisen kahleiden murtua ja katketa kerta kaikkiaan -
samoin kuin sanoit israelilaisille, kun egyptiläiset ajoivat heitä takaa.
Sanoit Moosekselle: "Et tule enää näkemään vihollisia ja ongelmia, -
jotka näet tänään." Tästä lähtien et tule enää näkemään ongelmaa, -
jonka nyt kohtaat, paholaista, joka aina louskuttaa sinulle leukojaan, -
Jeesuksen nimessä.
Ohjelma-aika on lopussa, mutta voit nähdä koko ohjelman -
osoitteesta sidroth.org/tj (ilman suomenkielistä tekstitystä).
T.J. rukoilee Pyhän Hengen täyteyttä.
Kiitos ihmeistä ja merkeistä!
Kiitos, etten tule koskaan olemaan sama kuin ennen, Jeesuksen nimessä.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Herra antaa uuden taivaallisen läpimurron aikakauden -
ja läpimurron säädökset, jotka ovat kaikkien uskovien ulottuvilla.
Ne vaikuttavat perheeseesi ja kansakuntaasi.
Olen Jon Hamill. Liity seuraani ensi jaksossa, -
niin saat oppia, miten voit sovittaa elämäsi ja perheesi näkyyn, -
jonka näin liittyen sinun yliluonnolliseen siirtymääsi.
Tuntuuko sinusta, ettei Jumala kuuntele rukouksiasi tai puhu sinulle?
Minäkin olen kokenut sen, samoin kaikki vieraani.
Tästä osoitteesta voit katsoa sellaisten vieraiden haastatteluja, -
jotka ovat keksineet, miten rukoilla pysäyttämättömiä rukouksia.
Saat myös tietoa ilmaisesta GodTalk-rukoussovelluksestamme, -
jossa voit jättää rukouspyyntöjä. Sinun on jo aika saada läpimurtosi!
Suomennos: Anni Lähteenmäki